Uqeti Na Yalo Ni Soli Ka Ena Masumasu
E sa dau lewe tu ni nodra veitalanoa nai soqosoqo vakamarama ena itikotiko o Maravu e Laucala Beach na nodra sega ni dau sauma rawa na nodra dinau ni vakamisinare kina lotu.
Ena bose ni Tabacakacaka o Nabua ena vula ko Maji ka vakayacori ena valenilotu ni Wesele e Nabua, e baci rogoci kina ni sa tiko na dinau ni vakamisinare e Maravu.
Na dinau ni vakamisinare e tukuna na nodra gusu ni vosa o Kasanita Toqara e $14,000.
Ni oti mai na bose ko ya eratou sa qai mai tauyavutaka e dua nai soqosoqo ni masumasu ko Toqara, Ana Dulaki, Rupi Rosi, Jokapeci Qalo kei Radini Vakatawa Rosana Banuve.
Era dau lotu ena siga Tusiti ka ratou sa lewa vata me ratou dau masumasu mai na 10 kina 12 na kaloko ni oti na nodra lotu.
Na usutu ni lewe ni nodratou masumasu o ya me solia na Kalou na yalo ni soli ka kivei ira e Maravu me rawa ni kumuni kina na nodra soli ni vakamisinare.
Sa lavaki mai mera solia na veivale e $100.
E tukuna o Toqara ni ratou qacoya na nodratou masumasu ka dei tiko na nodratou vakabauta ni na rogoci ka soli na yalo ni soli ka kivei ira na tiko ena itikotiko o Maravu.
Ni toso tiko na masumasu e lako vata talega na veivakadeitaki mai na vuni yalodratou ni sa na rawa nai naki ni nodratou masumasu.
E mai cava na nodra masumasu enai ka 14 ni Me na siga sa lavaki kina me sa vakayacori na soli.
E dua na matavuvale e a solia e $5000 ka ra solia na veimatavuvale tale eso na nodra $100.
Na soli ni matavuvale e rawa kina e $3000 ka sa qai soqoni vata kei na $5000 sa qai rawa e $8000.
Nai lavo qo e sa laki saumi kina e dua nai wase ni dinau ni vakamisinare ka sa vo tiko e $6000.
E tukuna o Toqara ni ra sa bole na turaga kara sa na kumuni soli ena vula ko Jiune ka sa na nodra takete me rawa e $6000.
Na nodra soli e nai ka 14 ni Me, e vakadinadinataka kina na nodra yalo ni soli nai Talatala Qase ni Tabacakacaka o Nabua o Talatala Josefa Sewale me vaka ni a tiko kina.
Nai tikotiko o Maravu e tukuna o Toqara ni kune kina na yalovata kei na veikauwaitaki.
Era marautaka ni sa bokoci vakalailai na dinau ni vakamisinare kara nuitaka ni nodra soli na turaga sa na bokoci kece kina na dinau.
E tiko ga e dua na nodra vale ni lotu e Maravu ka tiko talega e dua na kena i Vakatawa.
fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn